Projekti A.C.A.P – Aksioni Komunitar për ruajtjen e Zonave të Mbrojtura

**TURIZMI I BAZUAR NE KOMUNITET – FSHATI I DARDHËS**

Thirrje për financim përmes mini-granteve, për rikualifikimin e ambienteve akomoduese dhe promovimin e formave të turizmit të përgjegjshëm dhe ekologjikisht të qëndrueshëm.

Në kuadër të projektit ACAP – Aksioni Komunitar për ruajtjen e Zonave të Mbrojtura, organizata COSV dhe organizatat partnere hapin thirrjen për propozime që synojnë përmirësimin e kapaciteteve akomoduese.

**Prezantimi i Modelit të Turizmit të Bazuar në Komunitet**

Modeli i Turizmit të Bazuar në Komunitetin e Dardhës karakterizohet nga disponueshmëria e ambienteve akomoduese në pronësi të familjeve vendase. Secila njësi strehimi e përzgjedhur është e kërkuar të vërë në dispozicion të mysafirëve një ose më shumë dhoma gjumi dhe tualete. Vendet e destinuara për fjetje dhe për konsum të ushqimit do të krijohen brenda ndërtesave ekzistuese në fshat dhe që ruajnë tiparet origjinale të arkitekturës tradicionale rurale të zonës. Vendet e destinuara për qëndrim gjatë natës dhe për konsum të ushqimit, edhe pse janë të vendosura në akomodime rurale, duhet të përmbushin kërkesat minimale të higjienës dhe shëndetit në këto mjedise.

Përfituesit të grantit do ti kërkohet të sigurojë:

* + akses i vazhdueshëm në shërbimin telefonik (për raste urgjente);
  + akses në shërbimin ËI-FI;
  + përdorimi i postës elektronike për menaxhimin e prenotimeve

***1. Qëllimi i thirrjes***

Në kuadër të projektit ACAP – Aksioni Komunitar për ruajtjen e Zonave të Mbrojtura, organizata COSV dhe organizatat partnere kanë hapur thirrjen vijuese për të përmirësuar ambientet akomoduese, për të inkurajuar krijimin e mundësive të reja të punësimit, rikonstruktimin e pronës ekzistuese publike dhe private, duke shmangur braktisjen e fshatrave të vegjël në Parkun Kombëtar Mali i Tomorrit. Kjo thirrje synon gjithashtu promovimin dhe rritjen e cilësisë në zhvillimin e një turizmi të qëndrueshëm në Parkun Kombëtar Mali i Tomorrit përmes financimit të ndërhyrjeve që synojnë forcimin, përmirësimin dhe rritjen e cilësisë së ofertës së akomodimit turistik në lidhje me "sistemin e turizmit të bazuar në komunitet" dhe akomodimin mikroturistik.

**2. *Objektivat***

* • Rritja e cilësisë së ofertës rajonale të akomodimit në Parkun Kombëtar Mali i Tomorrit në përputhje me objektivin e ruajtjes së trashëgimisë natyrore të tij;
* • të përmirësojë dhe konsolidojë shërbimet në mbështetje të akomodimit turistik, turizmit rural dhe mikro akomodimit në zona marxhinale ;
* • të inkurajojë turistët të zbulojnë habitatet lokale, të promovojnë dhe respektojnë kulturat tradicionale, ritualet dhe mënyrën e jetesës;
* • të rrisë ndërgjegjësimin për vlerën tregtare dhe shoqërore që i atribuohet trashëgimisë natyrore dhe kulturore të komuniteteve lokale përmes turizmit dhe të promovojë ruajtjen e këtyre pasurive përmes përfshirjes së komunitetit;
* • të kontribuojë në funksionimin e "Projektit të 100 fshatrave" dhe mikpritjen në fshat;
* • zgjerimi dhe diversifikimi i ofertës turistike në Rajonin e Beratit duke lëvizur flukset turistike nga qyteti në park;

## 3. Pranueshmëria e aplikantëve

Mund të marrin pjesë në financim:

1. individët,
2. familjet (si një bërthamë ekonomike primare),
3. Sipërmarrje të vogla dhe të mesme, të cilat banojnë dhe / ose janë funksionale në Fshatin Dardhë, në Bashkinë e Beratit dhe që janë vendosur dhe regjistruar tashmë në QKB - Qendra Kombëtare e Biznesit në datën e dorëzimit të aplikimit
4. Mund të marrin pjesë në thirrje edhe subjektet që synojnë të krijojnë një "sipërmarrje të re" dhe të regjistruara me NIPT me kusht që, brenda 60 (gjashtëdhjetë) ditëve nga marrja e komunikimit të pranimit në thirrje, kompania e re :

i) është themeluar dhe regjistruar zyrtarisht në QKB;

ii) ka të paktën një seli operacionale në territorin e Beratit;

iii) dërgon dokumentacionin përkatës në Organizatën COSV.

Subjektet e mësipërme duhet të plotësojnë kriteret e mëposhtme:

* Banojnë dhe / ose veprojnë në zonën e Dardhës (Bashkia e Beratit);
* aplikanti, individualisht ose në bashkëpunim, duhet të jetë pronar ose i pajisur me një titull ligjor/prokur për te pasur të drejtën e rikonstruktimit të pronës, mbi të cilën ai synon të bëjë ndërhyrjet për përmirësimin e saj;
* aplikanti duhet të deklarojë se është në gjendje të marrë pjesë në iniciativën, e cila do të financohet me kontributin e tij financiar, me të paktën 30% të vlerës së iniciativës;
* aplikanti nuk duhet të ketë marrë grante nga subjekte të tjerë për të njëjtën kërkesë;
* të mos ketë përfituar më parë një grant në projektin AID 011521 / Celim / Alb;
* aplikanti nuk duhet të ketë procedime penale ose sanksione administrative në proces;

Më poshtë do të konsiderohen gjithashtu si **kritere preferenciale**:

* Anëtarësimi i tyre në shoqata/organizata të pranishme në zonë;
* Numri i njerëzve të punësuar dhe / ose numri i vendeve të reja të punës që gjenerohen nga granti;
* Ndërhyrje me ndikim të drejtpërdrejtë në ruajtjen e elementeve tipike arkitektonike të strukturës së strehimit të zonës;
* Shkalla e pjesëmarrjes financiare nga aplikanti.

1. ***Kontributi monetar***

Fondi në dispozicion për këtë thirrje është **7,500 euro**. Vlera maksimale e grantit të kërkuar është e barabartë me një shumë prej **2,500 Euro**. Kontributi i dhënë pas procesit të vlerësimit do të vendoset në bazë të prezantimit të një vlerësimi të kostove të bëra nga bashkëfinancuesi.

Ndërhyrja do të menaxhohet drejtpërdrejtë nga COSV, gjithashtu edhe pjesa kontabile. Në kohën e nënshkrimit të marrëveshjes së grantit, palët bien dakord të delegojnë pagesën tek Cosv, i cili do të bëj të gjitha pagesat në favor të furnitorëve.

**5. *Spese Ammissibili Shpenzime të lejuara***

Llojet e mëposhtme të shpenzimeve janë të pranueshme:

a) projekte arkitektonike dhe / ose inxhinierike në lidhje me ndërtesat, shpenzimet për menaxhimin e punëve dhe kolaudimin e pajisjeve të tyre bazuar në ligj;

b) punime për rinovimin ose ndërtimin e hapësirave të reja të brendshme të ndërtesës. Punimet mund të jenë të jashtme, vetëm në rastin e rikonstruktimit të mjediseve sanitare;

c) modifikimin e instalimeve (hidraulike, elektrike dhe që kanë të bëjnë me ngrohjen e ujit);

d) orendi, pajisje banjoje dhe pajisje funksionale për mikpritjen;

e) blerja e shërbimeve në lidhje me konsulencën e dizajnit të brendshëm (duke pasur vëmendje për ruajtjen e elementeve tradicionale lokale);

f) shërbimet e transportit material maksimumi 5%

Shpenzimet e pranueshme të përmendura më lart do të konsiderohen preferenciale nëse ato kanë karakteristika të qëndrueshmërisë siç janë: zgjedhja e materialeve të riciklueshme (për çati ose mure), zëvendësimi / rizhvillimi i pajisjeve që favorizojnë produkte me efikasitet të lartë të energjisë, përdorimi i energjisë së rinovueshme, dizenjimi i një hapësire për grumbullimin e veçantë të mbetjeve, përdorimin e sistemeve me efiçiencë të energjisë.

**6*. Përgjegjësitë e COSV***

COSV është drejtpërdrejt përgjegjës për përzgjedhjen e vlerësimeve dhe shpenzimeve, përgatitjen e "marrëveshjes së grantit" të parashikuar për iniciativat e propozuara, të aprovuara nga COSV;

Cosv është përgjegjës për:

- Ekzekutimi i pagesave tek furnitorët dhe raportimi i shpenzimeve të ndodhura

- Shërbime mbështetëse teknike për trajnim, promovim dhe marketing

Shërbimet e mbështetjes teknike për promovimin, trajnimin dhe marketingun përfshijnë:

a) lidhjen me organet e promovimit të territorit, operatorët turistikë dhe përfituesit;

b) ndihmesa përmes lidhjes midis shoqatave dhe autoriteteve lokale dhe përfituesve, përmes aktiviteteve trajnuese, kurseve të gjuhës dhe;

c) ndihmë për kandidatët në hartimin e propozimeve;

1. ***Raporti i Vlerësimit Teknik***

Kërkesat e marra do të paraqiten për tu vlerësuar nga Komisioni i Vlerësimit të Fondit CAF, në përputhje me udhëzimet e dhëna në Manualin e Fondit CAF. I njëjti organ vlerësues do të pajiset me dosjen që përmban dokumentacionin e dërguar nga secili aplikant për grante, dhe do të jetë në gjendje të shprehë një mendim duke plotësuar raportin vijues të vlerësimit teknik.

**RAPORTI I VLERËSIMIT TEKNIK**

Kriteret e mëposhtme do të përdoren për vlerësimin e propozimeve:

|  |  |  |  |  |
| --- | --- | --- | --- | --- |
| Nr. | **Kritere të vlerësimit** | **Pikët maksimale** | **Pikët e vlerësimit** |  |
|  |
|  |
|  |
|  |
| **Karakteristikat e projekt propozimit** | |  |  |  |
| 1 | Cilësia e projektit (qartësia, koherenca dhe respektimi i objektivave të projektit); | 20 |  |  |
|  |
|  |
| 2 | Largësia e ndërtesës nga qendra e komunitetit (Qendra Mjekësore): 0 - 300 metra = 15 Pikë; Nga 300 - 600 = 10 Pikë; Më shumë se 600 metra = 5 Pikë | 15 |  |  |
| 3 | Cilësia e banesës dhe hapësira e disponueshme që do të caktohet për pritjen turistike (Nr. I dhomave në dispozicion) | 20 |  |  |
| 4 | Veprimet që synojnë qëndrueshmërinë mjedisore dhe efikasitetin e energjisë (zgjedhja e materialeve eko-miqësore dhe përdorimi i energjisë së rinovueshme) | 10 |  |  |
| 5 | Bashkëfinancim më i madh se 30% e vlerës së ndërhyrjes | 10 |  |  |
|  | **Karakteristikat e aplikantit:** | | |  |
| 6 | Aplikant që i përkasin grupmoshës midis 25 dhe 40 vjeç | 5 |  |  |
|  |
|  |
| 7 | Përvoja e mëparshme e punës që përfshin kontakte me publikun | 15 |  |  |
|  |
|  |
|  |
|  |
|  |
|  |
| 8 | Aplikanti është femër | 5 |  |  |
|  |
|  |

1. ***Kushtet dhe procedurat për prezantimin e kërkesave për financim***

Kërkesa për financim duhet të dërgohet me email në acap@cosv.org duke filluar nga **ora 12:00 e datës 10 shkurt 2021** dhe jo më vonë se **ora 12:00 e datës 24 shkurt 2021**, duke bashkangjitur materialet e mëposhtme si vijojnë:

* 1. formularin përkatës të aplikimit,
  2. një dokument identiteti
  3. Curriculum Vitae e aplikantit
  4. certifikata e pronësisë së shtëpisë
  5. 5 fotografi me ngjyra të shtëpisë.

Projektet e subvencionuara do të zbatohen, përmes menaxhimit dhe mbikëqyrjes së drejtpërdrejtë të COSV, në periudhën midis 1 marsit 2021 dhe 1 qershorit 2021.

Për çdo dyshim ose pyetje në lidhje me mënyrën e dorëzimit të formularëve të aplikimit, mund të dërgoni një email në acap@cosv.org

***9. Publikimi***

Thirrja do të publikohet në një version dygjuhësh (italisht dhe shqip) në faqen e internetit të COSV dhe në kanalet sociale të projektit ACAP. Njoftimi gjithashtu do të postohet në zonat kryesore publike të fshatit Dardhë, siç janë: qendra shëndetësore dhe shkolla e fshatit.